次韻奉酬楞伽室老人歌寄懷雲門佛日兼簡乾元老珪公并敘鍾山二十年事可謂趁韻也
作者：張元幹
朝代：宋

paragraphs: 雲門道價傾緇白，一去如何經書尺。
乾竺宗旨超隱峰，客至不鳴齋後鐘。
楊岐兒孫真鐵脊，二子等是僧中龍。
平生我如拆韈線，老來要認本來面。
憶昨二老初相知，竹爐擁衲清夜圍。
佛眼霜顱象懶瓚，圜悟辨口吞韓非。
鍾山往事無人識，我識二子因師得。
楞伽一句作麽生，請問同參俱本色。